als_Latn dik_Latn sag_Latn
Ky apartament duplex ka një sipërfaqe prej 105m2 për kat. Duke ruajtuar tiparet karakteristike dhe tradicionale kjo shtëpi shtrihet në dy nivele, duke zgjeruar ambjentet në shërbim të funksionalitetit.
Ambjentet e brëndshme të këtij apartamenti duplex janë rikonstruktuar dhe modifikuar për të përmbushur dy kërkesa kryesore. E para, ndarja e zonave dhe ambjenteve për të qenë më të strukturuara e funskionale dhe e dyta, lehtësinë që kjo shtëpi të mbahet e pastër e në rregull.
Në katin e parë do të gjejmë: një korridor në hyrje të apartamentit, një dhomë ngrënie, kuzhinën, depo plus lavanderi, bibliotekën, sallonin, shkallët për tu ngjitur në katin e dytë, një dhomë gjumi, një garderobë, një banjo dhe një ballkon.
Kurse në katin e dytë do të gjejmë: hyrjen e shkallëve dhe një korridor, një lavanderi, një banjo, një dhomë gjumi për fëmijë, garderobë, dhomën matrimoniale dhe një verandë.
Salloni është shumë i vecantë, si etazhier është përdorur një mobilje e vjetër e stilit të Perandorisë Osmane, e shoqëruar me dy piktura të dy sulltanëve. Ngjyrat e kolltuqeve janë shumë të gjalla dhe krijojnë një kontrast mbreslënës.
Një mur bibliotekë më ngjyrë të bardhë ndan zonën e sallonit nga kuzhina, me një trashësi prej rreth 60 cm kjo strukturë është me dy faqe. Nga ana e sallonit mban librat kurse nga ana e kuzhinës mban pjatat dhe aksesorët e tjerë të kuzhinës.
Në zonën e ditës ndodhen dhe shkallët për tu ngjitur në katin e dytë. Në fund të tyre ndodhet një bibliotekë e vogël, që si me marifet ajo hapet duke krijuar një vend sekret poshtë shkallëve me një lartësi që i kalon 210cm.
Për më shumë Ekspozita.com ju fton të shikoni fotot e më poshtme, aty do të gjeni ide fantastike se si të arredoni pjesë të vecanta për shtëpinë tuaj.
als_Latn als_Latn als_Latn als_Latn als_Latn als_Latn als_Latn als_Latn